Source: http://www.handbalvolei.ro/csm-vaslui-a-realizat-primul-transfer-dejan-malinovic-pleaca-din-romania-cu-destinatia-ungaria/
Timestamp: 2020-08-04 22:52:47+00:00

Document:
CSM Vaslui a realizat primul transfer, Dejan Malinovic pleacă din România cu destinația Ungaria | Handbal Volei
Home Handbal masculin Intern CSM Vaslui a realizat primul transfer, Dejan Malinovic pleacă din România cu...
CSM Vaslui a realizat primul transfer, Dejan Malinovic pleacă din România cu destinația Ungaria
Noi mutări au fost realizate la finalul săptămânii de către echipe din Liga Zimbrilor. CSM Vaslui a adus un pivot rus, de la Dynamo Victor, în timp ce Constanța a anunțat oficial despărțirea de trei jucători.
Pivotul rus Viacheslav Kasatkin (24 ani) este primul nume prezentat oficial de CSM Vaslui. Acesta evoluează pe postul de pivot și vine în România de la Dynamo Victor, echipă cu care CSM București trebuia să se întâlnească în sferturile Cupei Challenge. Desemnat cel mai bun pivot în ultimul sezon al Ligii Ruse de handbal, Kasatkin a mai jucat în trecut la Krasnodar.
HC Dobrogea Sud Constanța a anunțat despărțirea oficială de trei jucători. Dacă despre Csog Vencel se știa că a semnat cu CSM Făgăraș, de la constănțeni vor mai pleca Marius Mocanu și Dejan Malinovic. Despre Mocanu se zvonește că va juca din viitorul sezon la CSM Bacău, în timp ce bosniacul Malinovic a semnat în Ungaria, la Balatonfuredi.
Previous articleDinamo mai face un transfer important! Octavian Bizău, următoarea țintă
Next article”U” Cluj a adus un centru din Spania, antrenor nou și șapte transferuri pentru Dacia Mioveni

References: CSM 

CSM 
 CSM 
 CSM 
 CSM 
 CSM 
 CSM